อ่อนค่ารอบ 4 ปี!บาทเปิด 33.89 บาทต่อดอลลาร์
เงินบาทเปิดตลาด 33.89 บาทต่อดอลลาร์ อ่อนค่าในรอบ 4 ปี จับตามติ กนง. คาดกรอบ 33.80-34.00 บาทต่อดอลลาร์
29 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.89 บาท/ดอลลาร์ อ่อนค่าจากเย็นวานนี้ที่ระดับ 33.75 บาท/ดอลลาร์เช้านี้เงินบาทเปิดอ่อนค่า สอดคล้องกับทิศทางค่าเงินในภูมิภาค โดยเป็นไปตามการแข็งค่าของสกุลเงินดอลลาร์ในตลาดโลกเนื่องจากบอลด์ยีลด์สหรัฐฯ ยังคงปรับตัวสูงขึ้น และวานนี้นายเจอโรม พาวเวล ประธานธนาคารกลางสหรัฐฯ (เฟด) ประเมินว่าเงินเฟ้ออาจอยู่ในระดับที่สูงกว่าที่เคยคาดการณ์ไว้"วันนี้บาทเปิดอยู่ที่ 33.89 บาท/ดอลลาร์ ซึ่งเป็นระดับที่อ่อนค่ามากที่สุดในรอบ 4 ปี 2 เดือน โดยเงินบาทยังคงอ่อนค่าตามทิศทางดอลลาร์สหรัฐที่แข็งค่า"นักบริหารเงิน กล่าว ปัจจัยที่ต้องติดตามวันนี้ คือ การประชุมคณะกรรมการนโยบายการเงิน (กนง.) ซึ่งคาดว่าจะคงอัตราดอกเบี้ยไว้ในระดับเดิม แต่ทั้งนี้มติอาจไม่เป็นเอกฉันท์ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.80 - 34.00 บาท/ดอลลาร์